Handlingen er lagt til Cornwall, England i 1810. Mary Yelland skal bo hos sin tante og onkel, som driver vertshuset Jamaica Inn. Allerede på vei dit får hun høre at vertshuset har dårlig rykte på seg og at alle anstendige mennesker burde holde seg langt unna stedet. Da hun kommer dit merker hun raskt at det hviler en tung stemning over stedet. Det viser seg at vertshuset skjuler fryktelige hemmeligheter og at hennes drikkfeldige onkel er leder for en gruppe som driver med piratvirksomhet.